Giorgiu fu funnamintali pi la suttumissioni china dâ Pugghia e dâ Calàbbria, chi nzina a nu certu tempu avèvanu tinnenzi autonomistichi. Ntô 1129, Giorgiu purtau 60 navi pi assdiari Bari, chi s'appi a renniri. Ntô 1131, Ruggeru dumannau li chiavi dâ rocca di Amalfi, ma l'abbitanti si rifiutaru. Giorgiu bluccau la cità e catturau li navi amalfitani custrincennu la cità a rinnìrisi. Ntô 1132 a Giorgiu fu datu lu titulu di amiratus amiratorum, forma latinizzata di emiru di l'emiri.